internet vaartha 163 Views
అమీర్‌కు వసీం అక్రమ్‌ సూచన
లాహోర్‌ : ఇంగ్లండ్‌ పర్యటనలో పాకిస్థాన్‌ బౌలింగ్‌ దాడిని యువ పేస్‌ బౌలర్‌ మహ్మద్‌ అమీర్‌ ఆరంభించాలని  ఆ దేశ మాజీ క్రికెటర్‌ వసీం అక్రమ్‌ సూచించాడు. కాగా 2010లో లార్డ్స్‌ వేదికగా ఇంగ్లండ్‌తో జరిగిన టెస్టు మ్యాచ్‌లో అమీర్‌ స్పాట్‌ ఫిక్సింగ్‌కు పాల్పడి అయిదేళ్ల నిషేదంతో పాటు జైలు జీవితం గడిపి ఇటీవలే జట్టులోకి పునరాగమనం చేసిన సంగతి తెలిసిందే. కాగా తాజా పర్యటనలో భాగంగా జులై 14న అదే లార్డ్స్‌ మైదానంలో పాకిస్థాన్‌ ఆతిథ్య ఇంగ్లండ్‌తో తొలి టెస్టులో ఢీకొనబోతుంది. ఈ నేపథ్యంలో అక్రమ్‌ మాట్లాడుతూ అమీర్‌ ఆటను ఆస్వాదించాలని  నా సలహా అయిదేళ్లు క్రికెట్‌కు దూరమైన అతనిలో బౌలింగ్‌ నైపణ్యాలు ఏమాత్రం తగ్గలేదు. అందుకే ఇంగ్లండ్‌లో పాకిస్థాన్‌ బౌలింగ్‌లో పాకిస్థాన్‌ బౌలింగ్‌ దాడికి అమీర్‌ నాయకత్వం వహించనున్నాడు. అతనికి ఒక స్పిన్నర్‌ నుంచి సహకారం లభిస్తే పాక్‌ పని తేలికవుతుంది. అయితే గత 18 నెలలుగా ఇంగ్లండ్‌ కూడా మెరుగ్గా ఆడుతుంది. వారిని సొంతగడ్డపై ఓడించాలంటే పాక్‌ ఆటగాళ్లు మాటకు మాట సమాధానం చెప్తూ ఏ విభాగంలో వారికి తలొగ్గకూడదని అక్రమ్‌ సూచించాడు.